Pontifex Maximus ya iku pendeta kang paling dhuwur sajeroning Collegium Pontificum (Perkumpulan pendeta) ing mangsa Romawi kuna. Jabatan iki ya iku posisi kang paling wigati sajeroning agama Romawi kuna. Posisi iki wiwitane mung éntuk dicekel déning wong bangsawan nganti taun 254 SM, nalika sawijining pawongan biyasa kasil nyekel posisi iki. Ing mangsa Républik, kalungguhan Pontifex Maximus ya iku kalungguhan keagamaan kang kapisah saka pamaréntahan nanging ing mangsa Kamaharajan kalungguhan iki dicekel déning kaisar nganti kaisar Gratian (kaisar sejak 375 M - 383 M) mutusaké nyopot kalungguhan iki saka gelar kaisare.